Գաբրիել Մետսյու

Գաբրիել Մետսյու (հոլանդերեն՝ Gabriël Metsu, ), հոլանդացի նկարիչ։

Ստեղծագործել է Լեյդենում և Ամստերդամում։ Մետսյուի աշխատանքները, որոնք կրում են Ռեմբրանդի, Գ․ Տերբորխի, Յա․ Վերմերի ազդեցությունը, աչքի են ընկնում լուսաստվերի նուրբ և առարկաների, գործվածքների մակերեսների վիրտուոզ մշակումով։ Կոլորիտը ստեղծվել է գունային նրբին հակադրություններով։ Բյուրգերների կենցաղը պատկերող նրա նկարները տոգորված են միապաղաղ, փոքր-ինչ ֆլեգմատիկ տրամադրությամբ («Հիվանդը և բժիշկը», Էրմիտաժ, Սանկտ Պետերբուրգ)։

Կենսագրություն 
Գաբրիել Մետսյուն ծնվել է հոլանդացի նկարիչ Ժակ Մետսյուի (մոտավորապես 1588-1629 թթ.) ընտանիքում։ Հենց հայրն էլ եղել է նրա նկարչության առաջին ուսուցիչը։ Ուսումնասիրողներից շատերը գտնում են, որ հետագայում Գաբրիելը կերպարվեստի նրբությունների մեջ խորամուխ է եղել Գերարդ Դոուի (1613–1675) ղեկավարությամբ։ 1648 թվականին նա դարձել է Լեյդենի նկարիչների գիլդիայի առաջին անդամներից մեկը։ 1657 թվականին մեկնել է Ամստերդամ, որտեղ ապրել ու ստեղծագործել է մինչև իր կյանքի ավարտը։ Մահացել է երիտասարդ հասակում՝ 38 տարեկանում։ Նրա ստեղծագործություններից մեր օրերն են հասել 133-ը, որոնցից միայն 14-ն են թվագրված։ Արվեստի պատմաբանների կարծիքով՝ Մետսյուն, լինելով էկլեկտիկ նկարիչ, ստեղծագործել է հարափոփոխ ոճով ու տեխնիկայով, նա չի սիրել տևական ժամանակ կանգ առնել որևէ ոճի, նկարչական տեխնիկայի, թեմայի կամ տիպի վրա (a highly eclectic artist, who did not adhere to a consistent style, technique, or one type of subject for long periods):

Նա հիմնականում պատկերել է ժանրային տեսարաններ (առավելապես՝ սենյակային), ինչպես նաև դիմանկարներ, շուկայական տեսարաններ, կրոնական թեմաներով ստեղծագործություններ։ Գաբրիել Մետսյուն կրել է անվանի մի շարք նկարիչների ազդեցությունը (Նիկոլաուս Կնյուպֆեր, Յան Ստեն, Գերարդ Տերբորխ, Յան Վերմեեր, Ռեմբրանդ...), և, չնայած դրան, կարողացել է ստեղծել ու զարգացնել իր ինքնատիպ ոճը, որին հատուկ են մանրամասների բծախնդիր, հանգամանալի մշակումը, լույսի խնամքով օգտագործումը, չճչացող, «թաքնված» էրոտիզմը։

Ստեղծագործությունների ընտրանի 
 Թել մանող կինը - 1645, Էրմիտաժ
 Ծխողը - 1652, 24 × 21 սմ
 Լվացարարուհին - 23.9 × 21 սմ, Լազենկովյան պալատ, Լեհաստան
 Զինվորն ու աղջիկը - Լուվր
 Ջրային ասցիտից տառապող կինը - Լոնդոն
 Սատկած աքաղաղը - 1659-1660, Պրադո, Մադրիդ
 Հիվանդ երեխան - մոտ. 1660, 32.2 × 27.2 սմ, Rijksmuseum, Ամստերդամ
 Այց մանկաբարձուհուն - 1661, Նյու Յորք
 Նամակ գրող երիտասարդը և նամակն ընթերցող աղջիկը  - panel, 1662–1665, 52.5 × 40.2 սմ, Իռլանդիայի ազգային պատկերասրահ, Դուբլին

Պատկերասրահ

Գրականություն 
 Robinson, F.W. (1974) Gabriel Metsu (1629-1667) a Study of His Place in Dutch Genre Painting of the Golden Age.
 Stone-Ferrier, L. (1989) Gabriel Metsu's Vegetable Market at Amsterdam: seventeenth century Dutch market paintings and horticulture. En: Art Bulletin Jrg. 71 (1989), n.º 3 (septiembre)
 Waiboer, A. (2005), «The early years of Gabriel Metsu», The Burlington Magazine, n.º 1223, Vol. CXLVII, p.80-90.
 Waiboer, Adriaan E. (2007), Gabriel Metsu (1629-1677): Life and work'', Pro Quest, 2007, ISBN 9780549257363

Ծանոթագրություններ

Արտաքին հղումներ 

 
 Gabriel Metsu's Cat Paintings
 2010 Metsu exhibition at the National Gallery of Ireland
 Gabriel Metsu in the Rijksmuseum
 Metsu and the Hinlopen Family at Museum Geelvinck Hinlopen Huis  (Dutch)
 NGA about Metsu's Intruder 
 Webgallery of Art
 Works and literature
The Milkmaid by Johannes Vermeer, an exhibition catalog from The Metropolitan Museum of Art (fully available online as PDF), which contains material on Metsu (cat. no. 4)
Dutch and Flemish paintings from the Hermitage, an exhibition catalog from The Metropolitan Museum of Art (fully available online as PDF), which contains material on Metsu (cat. no. 18)

Հոլանդացի նկարիչներ
Բարոկկո ոճի նկարիչներ